Hvor er det godt, du spørger, for du behøver ikke at skrive alle telefonnumrene ned i hånden. Numrene er formentlig ikke gemt på sim-kortet, for det er efterhånden længe siden, det var normalt. Mit råd er, at du allierer dig med en, du stoler på, og som kender lidt til processen. Personen skal klare følgende: På din nuværende telefon skal sim-kontakter importeres, så du er på den sikre side. Det gøres i ”Indstillinger”, hvor man trykker på ”Kontakter” og der-efter på ”importer sim-kontakter”, som står nederst. Bagefter skal I sikkerhedskopiere din nuværende telefon. Det gøres bedst til iTunes med et kabel, for så får du en komplet spejling af din mobil, hvorimod en sikkerhedskopiering til iCloud ikke tager samtlige data med. Ud fra sikkerhedskopien genskaber I alle indstillinger, kontakter, billeder og apps på den nye mobil. Fremgangsmåden med at flytte ind i en ny telefon, er principielt den samme, uanset hvilket mærke smartphonen er, men mellemstationerne kaldes noget andet. Jeg håber, det bliver en let overgang til ny mobil med gamle kontakter.